Uchiha

Klan Uchiha (うちは一族 Uchiha Ichizoku) juga membawa maksud "Keluarga Uchiha" merupakan salah satu klan yang terdapat di Konohagakure dan merupakan antara klan terkuat di situ. Namun, setelah berlakunya insiden "Pembunuhan Beramai-ramai Kln Uchiha" tidak lama dahulu, ahli klan ini semakin pupus.

Penemuan

Klan Uchiha brasal daripada keturunan salah seorang budak lelaki (paling berusia di antara berdua) yang dipilih oleh Pendeta Enam haluan atau "Pendeta Rikudo" dan telah diamanahkan dengan kuasanya serta jalan dunia ninja. Namun begitu, Pendeta Rikudo telah memilih budak lelaki yang lebih muda itu menjadi "waris" kepadanya kerana beranggapan dia merupakan orang yang lebih sesuai, lalu mengakibatkan budak lelaki yang lebih berusia itu menjadi seorang yang pendendam. Melalui keturunan budak lelaki yang lebih muda itulah wujudnya Klan Senju yang kemudiannya menjadi musuh ketat Klan Uchiha.
Sebelum penemuan dan penubuhan perkampungan ninja, klan Uchiha merupakan salah satu daripada ninja upahan perang yang wujud di ketika itu. Oleh kerana mereka memiliki Sharingan, mereka dikenali sebagai salah satu klan di antara dua klan terkuat pada ketika itu (satu lagi klan merupakan Klan Senju). Madara Uchiha diketahui dan dikenali sebagai ahli klan Uchiha yang paling kuat setelah dia memiliki Mangekyō Sharingan dan kemudiannya dipilih sebagai pemimpin mereka. Di bawah pimpinan Madara, klan Uchiha berkembang kuat dan berjaya mengalahkan banyak klan yang mereka lawani. Namun, hanya Klan Senju sahaja yang dapat menandingi kekuatan mereka, sehinggakan apabila Klan Uchiha diupah oleh satu pihak, pihak yang lain pasti akan mengupah Klan Senju.

Konohagakure

Harashima Senju yang juga pemimpin kepada klan Senju sudah mula bosan dengan peperangan. Mereka telah mengemukakan satu perjanjian damai kepada klan Uchiha. Madara beranggapan bahawa penyatuan di antara klan mereka akan membawa kepada kemusnahan klan Uchiha. Namun begitu, ahli-ahli klan Uchiha tidak menyetujui pemikiran Madara dan mengakibat Madara terpaksa menerima syarat perjanjian damai tersebut. Maka, melalui penyatuan dua klan terkuat ketika itu, wujudlah perkampungan ninja yang pertama iaitu Konohagakure dengan Harashima Senju menjadi Hokage yang pertama.
Madara percaya bahawa ini akan mengakibatkan klan Uchiha berada di bawah "kekuasaan" klan Senju. Ahli-ahli klan Uchiha tetap tidak menyetujui pemikiran Madara dan menganggap Madara sengaja mahu menimbulkan semula "bara" peperangan. Mereka semua telah membelakangi Madara dan mengakibatkan Madara keluar daripada Konohagakure. Setelah Madara keluar daripada pakatan Konohagakure, Tobirama Senju yang juga Hokage Kedua di Konoha ketika itu telah menyerahkan kepimpinan Pasukan Polis Konoha kepada klan Uchiha sebagai tanda kepercayaan. Menurut Madara, ia merupakan suatu helah untuk memantau ahli-ahli klan Uchiha dan memastikan mereka tidak terlibat dalam pengurusan pentadbiran di Konoha. Setelah beberapa tahun, sesetengah Uchiha seperti Uchiha Setsuna menyedari akan motif sebenar penyerahan "kepercayaan" tersebut dan cuba memulakan pemberontakan terhadap Konohagakure seperti mana yang dilakukan oleh Madara. Namun, mereka mendapati ia sudah agak terlambat untuk membetulkan keadaan kerana Senju sudah berkuasa dalam pentadbiran Konohagakure.

Pembunuhan beramai-ramai klan Uchiha

Sepuluh tahun kemudian, setelah serangan oleh Musang Berekor Sembilan, pihak Konoha mula mengesyaki dalam disebalik serangan tersebut adalah Madara Uchiha. Kemudian, keseluruhan klan Uchiha telah dipindahkan ke bahagian hujung kampung agar mereka mudah dipantau. Ahli-ahli klan Uchiha beranggapan bahawa ini adalah seperti apa yang dikhuatiri oleh Madara beberapa tahun kebelakangan. Oleh kerana itu mereka mula merancang untuk memberontak. Seorang ahli klan Uchiha iaitu Itachi Uchiha, tidak menyetujui dengan rancangan pemberontakkan tersebut dan telah memaklumkan pihak atasan Konoha di atas apa yang cuba dilakukan oleh pihak klan Uchiha. Pada masa itu, Hiruzen Sarutobi merupakan Hokage Ketiga yang mentadbir Konoha cuba membuat rundingan perdamaina dengan klan Uchiha namun tidak berhasil. Kegagalan rundingan ini boleh meruncingkan keadaan dan mencetuskan peperangan. Kemudian, Itachi telah diarahkan untuk membunuh ke semua ahli klan Uchiha tetapi dengan mengikuti beberapa syarat.
Itachi hanya membiarkan seorang sahaja ahli klan Uchiha hidup iaitu adiknya Sasuke Uchiha. Selepas insiden pembunuhan beramai-ramai tersebut, Sasuke kemudiannya hidup dengan berpegangkan kepada niat mahu membunuh Itachi demi membela keluarga dan klannya; sesuatu yang telah dirancang oleh Itachi awal-awal lagi. Setelah mencapai cita-citanya, Sasuke telah mengetahui suatu kebenaran yang lain iaitu Madara sebenarnya masih hidup sehingga kini. Madar telah memberitahu Sasuke akan sejarah sebenar klan Uchiha dan kenapa Itachi melakukan pembunuhan tersebut. "Kebenaran" yang dinyatakan oleh Madara ini menaikkan kemarahan Sasuke dan dia berhasrat untuk memusnahkan Konoha dengan bantuan daripada Madara.

Kebolehan

Klan uchiha sangat terkenal dengan kekuatan dan sifat semulajadi mereka yang dahagakan sesuatu yang berkaitan dengan pertempuran, penggunaan chakura berkuasa dan memiliki kemahiran yang tinggi dalam mengendalikan jutsu berasaskan elemen api; dengan mencipta beberapa jutsu dan menunjukkan kemahiran menggunakannya berbanding ninja-ninja yang lain. Jutsu kegemaran mereka merupakan Gaya Lepas Sifat Api: Teknik Bola Api Gergasi. Seseorang ahli klan tidak akan diktiraf sebagai orang dewasa oleh ahli-ahli klan Uchiha sehinggalah mereka memahirkan jutsu ini. Klan Uchiha juga dikenali dengan kemahiran mereka menggunakan alatan ninja. Mereka juga turut mencipta banyak teknik menggunakan "shuriken" (pisau terbang) seperti mana Teknik Pisau Terbang Bermata Tiga yang digunakan bersama seutas dawai besi yang diikat kepadanya.
Akan tetapi, klan Uchiha sangat digeruni kerana kebolehan mereka menggunakan Sharingan, sejenis "Kekkei Genkai" yang memberikan mereka keupayaan untuk melihat "warna" chakura, membolehkan mereka menganalisis dan meniru jutsu pihak lawan beserta ebberapa kemahiran lain. Hanya sebahagian sahaja anggota daripada klan Uchiha yang memiliki Sharingan. Oleh kerana sifat mereka yang mendahagakan pertarungan dan kemahiran mereka menggunakan genjutsu, kebanyakkan ninja lain berpendapat bahawa adalah lebih baik dan bersifat taktikal untuk melarikan diri berbanding bertarung apabila berhadapan dengan seorang ninja daripada klan Uchiha dalam perlawanan satu lawan satu.
Madar mendapati bahawa, dengan melihat atau mengalami kematian orang yang rapat dengan mereka memboleh seseorang Uchiha meningkatkan keupayaan Sharingan yang mereka miliki kepada Mangekyō Sharingan. Ia memberikan penggunanya satu kuasa yang baru namun akan membebankan fungsi mata mereka jikalau digunakan secara berlebihan dan mengakibatkan kebutaan. Hanya dengan mengambil dan mengimplankan mata kepunyaan seorang Uchiha yang lain membolehkan mereka melihat semula. Itachi turut menyatakan bahawa keupayaan dan cara mendapatkan Mangekyō Sharingan telah ditemui setelah beberapa siri percubaan dan kegagalan; membuktikan bahawa ramai Uchiha pada waktu dahulu melakukan banyak percubaan untuk memperolehi kuasa hebat Mangekyō Sharingan.

Moyang Uchiha

Moyang kepada Uchiha merupakan anak lelaki pertama kepada Pendeta Enam Haluan. Dia telah dilahirkan dengan memiliki mata seperti pendeta: memberikannya chakura yang berkuasa dan tenaga spiritual. Dia menganggap kuasa tersebut merupakan kunci kepada keamanan. Akan tetapi, ketika "Pendeta Sennin' hampir menemui ajal, dia telah memilih anak keduanya untuk menyambung cita-citanya kepada keamanan di dunia ninja. Manakala, anak yang pertama beranggapan bahawa, Pendeta Sennin seharusnya memilih beliau sebagai waris. Dia kemudiannya bertarung dengan adiknya untuk mendapatkan "hak" yang sepatutnya menjadi milik dirinya. Keturunannya iaitu klan Uchiha kemudiannya menyambung dendam di antara mereka dengan keturunan anak yang kedua; klan Senju.
Moyang Uchiha dilihat memakai sejenis jubah dan mempunyai rambut panjang yang berwarna hitam. Anak matanya juga hampir menyamai bentuk anak mata Rinnegan dan tidak mempunyai "roda karang" seperti Sharingan; malah anak matanya mempunyai bentuk pusaran yang "hampir" lengkap.
Sebagai anak pertama kepada Pendeta Sennin, dia dilahirkan dengan "mata" kepunyaan pendeta. Adalah kemungkinan "mata" tersebut telah berevolusi kepada bentuk anak mata Sharingan di generasi yang seterusnya.

Personaliti

Sebagai ketua kepada Pasukan Polis Konoha, Fugaku mengambil berat akan kebajikan dan kepentingan terhadap klan Uchiha. Anak lelakinya iaitu Sasuke menganggap beliau seorang ayah yang tidak peramah dan tidak mementingkan dirinya kerana jarang meluangkan amsa kepadanya (namun isterinya menerangkan kepada Sasuke sebaliknya). Dia lebih memberikan masa dan perhatian terhadap anak sulungnya, Itachi kerana menganggap dia bakal menggantikannya sebagai ketua klan Uchiha. Sasuke telah berlatih berterusan untuk mendapat perhatian dan pengiktirafan daripada Fugaku.

Latar belakang

Menutur Madara Uchiha, apabila Musang Berekor Sembilan menyerang Konoha, penduduk kampung telah menuduh klan uchiha menjadi dalang kepada insiden tersebut. Kepercayaan ini mengakibatkan berlakunya ketegangan di antara penduduk kampung dengan klan Uchiha. Fugaku telah merancang satu pemberontakan yang diharapkan akan dapat mengambil alih tampuk pimpinan di Konoha. Fugaku telah menjadikan Itachi sebagai perisik di dalam ANBU untuk mendapatkan maklumat bagi klan Uchiha. Namun begitu, Itachi telah membelot klan Uchiha secara diam-diam dan telah menjadi "perisik dua muka" dan membocorkan maklumat mengenai kegiatan klan Uchiha kepada pentadbiran Konoha.
Oleh kerana Itachi merupakan anak sulungnya, Fugaku cuba memberikan sepenuh perhatian terhadapnya sehinggakan sanggup mempertahankan Itachi apabila dia disyaki membunuh Uchiha Shisui. Namun begitu, kedua-dua mereka menjadi renggang dan Fugaku mula memberikan perhatian kepada Sasuke dan mula mengajarnya bagaimana melakukan Gaya Lepas Sifat Api: Teknik Bebola Api Gergasi. Sasuke kemudiannya dapat merasai kegembiraan apabila bersama dengan ayahnya. Fugaku menasihatkan Sasuke agar tidak mengikuti jejak langkah Itachi. Fugaku kemudiannya didapati mati terbaring di atas isterinya apbila dibunuh oleh Itachi ketika insiden "Pembunuhan Beramai-ramai Klan Uchiha]].

Keupayaan

Sebagai ketua kepada klan Uchiha, adalah dijangkakan dia mengetahui banyak teknik milik klan uchiha. Seperti yang dilihat dalam Bahagian I, Fugaku turut memiliki Sharingan seperti kebanyakan ahli klan Uchiha yang lain. Sebagai ketua Pasukan Polis Konoha, Fugaku juga boleh dikatakan memiliki kepintaran dan merupakan musuh yang sukar ditandingi ketika di dalam sesuatu pertempuran.

Keupayaan

Sebagai salah seorang ahli klan Uchiha, Inabi didapati turut memiliki Sharingan, iaitu kebolehan Kekkei Genkai bagi klan Uchiha. Dia juga turut dijangkakan mengetahui Gaya Lepas Sifat Api: Teknik Bebola Api Gergasi, teknik-teknik berkaitan dengan klan Uchiha sebagai tanda salah seorang yang berusia di dalam klan tersebut.

Latar belakang

Lapan tahun sebelum bermulanya siri ini, Izuna dan abangnya (Madara) dikatakan setanding dan merupakan ahli klan Uchiha yang berbakat besar. Mereka berdua sering berlatih dan bertarung sesama sendiri untuk meningkatkan kekuatan masing-masing. Kedua-dua mereka telah berjaya mengaktifkan Sharingan ketika masih muda dan merupakan orang pertama berjaya mengaktifkan Mangekyō Sharingan. Madara menggunakan kuasa barunya untuk menguasai klan dengan Izuna sebagai pembantu di sisinya. Apabila Madara mula kehilangan penglihatannya, dia telah mengambil mata Izuna untuk mendapatkan kembali penglihatannya. Itachi mengatakan bahawa Madara telah mengambil mata Izuna secara paksaan, tetapi melalui cerita Madara pula, Izuna memberikan matanya kepada Madara dengan kerelaan hatinya demi kebaikan abang dan juga klan Uchiha. Menurut Buku Data Naruto Ketiga, Izuna kemudiannya telah mati dalam pertempuran.

Keupayaan

Sebagai adik kepada Madara yang merupakan ninja terkuat dalam klan Uchiha, Izuna turut dikatakan mampu bersaing sama hebat dengan abangnya dalam pelbagai aspek. Kedua-duanya memiliki jumlah chakura yang besar, walaupun di antara ahli klan Uchiha itu sendiri. Mangekyō Sharingan milik Izuna diaktifkan beberapa ketika selepas Madara berjaya mendapatkan Mangekyō Sharingan miliknya. Mangekyō Sharingan Izuna memiliki anak mata yang berbentuk tiga palang yang mengunjur keluar menjauhi anak matanya. Apabila Madara mengambil mata Izuna, kedua-dua bentuk Mangekyō Sharingan bergabung. Izuna kehilangan penglihatannya dan menjadi buta, namun masih mampu hidup dan bertarung. Bagaimana pun, dengan kekurangan yang dialaminya, mengakibatkan dia terbunuh di medan pertempuran.

Latar belakang

Obito menamatkan latihan di Akademi Ninja pada usia 9 tahun dan telah menjadi Chūnin pada usia 11 tahun. Ketika berlakunya Perang Dunia Ninja Ketiga, pasukan Minato telah ditugaskan untuk memusnahkan Jambatan Kannabi. Oleh kerana Kakashi baru menjadi Jōnin, maka dia ditinggalkan untuk mengetuai pasukan tersebut. Sebelum berlepas untuk menjalankan misi mereka, Minato Namikaze dan Rin telah memberikan hadiah kepada Kakashi namun tidak oleh Obito yang terlupa. Minato meninggalkan mereka untuk bertempur di garisan hadapan, di mana kemudiannya mengakibatkan Rin ditangkap oleh ninja Iwagakure. Kakashi mengambil keputusan untuk tidak menyelamatkan Rin dan mahu memastikan misi disempurnakan terlebih dahulu. Obito tidak bersetuju dan mula bertengkar dengan Kakashi. Dia turut memberitahu kepada Kakashi bahawa: "Mereka yang melanggar peraturan ninja adalah sampah, tetapi mereka yang tidak menghiraukan rakan mereka adalah lebih teruk daripada sampah." sebelum mereka berpisah.
Apabila Obito menjumpai tempat di mana Rin dikurung, dia kemudiannya diserang hendap oleh Taiseki. Kakashi yang telah berubah hati tiba tepat pada masanya untuk menyelamatkan Obito dan kemudian Taiseki menggunakan Teknik Halimunan untuk bersembunyi. Ketika dalam keadaan halimunan, Taiseki berjaya mencederakan mata kiri Kakashi. Untuk menyelamatkan rakannya, Obito berjaya mengaktifkan Sharingan miliknya dan berjaya mengesan Taiseki lalu mengalahkannya. Obito dan Kakashi kemudiannya cuba menyelamatkan Rin, namun setelah Rin dibebaskan mereka diserang hendap sekali lagi oleh ninja-ninja Iwagakure. Ninja-ninja Iwagakure telah meletupkan gua tempat di mana Rin disembunyikan menyebabkan mereka bertiga bertempiaran cuba menyelamatkan diri. Melihat Kakashi hampir ditimbus oleh batuan yang jatuh, Obito telah menolak Kakashi ke tepi dan mengakibatkan dirinya sendiri ditimbus oleh batu tersebut dan mengakibatkan bahagian kana tubuhnya cedera teruk. Oleh kerana gagal melepaskan dirinya, Obito telah meminta Rin memindahkan "Sharingan" di mata kirinya kepada Kakashi: sebagai ganti dia terlupa memberikan hadiah kepada Kakashi bersempena dia dilantik menjadi Jōnin. Setelah pemindahan mata tersebut berjaya, Rin dan Kakashi telah dipaksa untuk berundur kerana gua tersebut mulai runtuh. Obito kemudiannya telah ditimbus sepenuhnya oleh runtuhan gua tersebut sambil memikirkan mengenai teman-temannya.

Personaliti

Obito yang kerap datang lewat ke sesuatu perjumpaan kumpulannya sering memberikan alasan bahawa diterlewat kerana melakukan kerja kebaikan seperti menolong nenek memunggahkan barang-barang. Minato menganggap ianya adalah benar tetapi tidak bagi Kakashi. Obito juga kadangkala bersikap keras kepala, namun tidak seperti Kakashi yang terlalu berkeras mengenai soal peraturan. Obito juga seorang yang tidak memikirkan banyak masalah dan sanggup menyelamatkan temannya daripada menyempurnakan misi - sama seperti ayah Kakashi; Sakumo Hatake. Obito juga kadang kala berbohong untuk mengelakkan masalah atau ketika berada dalam keadaan yang tidak menyenangkan, contohnya; sekiranya dia menangis, dia akan mengatakan ada habuk memasuki matanya (walaupun ketika itu dia memakai gogel). Obito mempunyai perasaan cinta kepada teman sepasukannya iaitu Rin. Namun begitu, Obito tidak pernah meluahkan perasaannya meski pun ketika dia hampir menghembuskan nafasnya yang terakhir.
Obito memiliki struktur wajah yang menyamai Naruto Uzumaki dan mereka turut memiliki personaliti yang sama. Kedua-dua mereka sangat terdesak untuk mencari pengiktirafan orang lain ketika masih kanak-kanak, memiliki permusuhan dengan teman sepasukan mereka (Obito dan Kakashi, Naruto dan Sasuke) dan mereka turut menyukai teman sepasukan mereka (Obito dan Rin, Naruto dan Sakura). Mereka juga berkelakuan sedikit "bodoh" oleh kerana kecuaian mereka. Namun, tidak seperti Naruto, Obito dilihat lebih bersikap tenang atau tidak mencabar seseorang melainkan secara berkumpulan.